Peñón de Alhucemas

'U Peñón de Alhucemas (jndr'ô arabe صخرة الحسيمة) ète 'nu piccele isolotte d'u Mar Mediterranèe ca costituisce 'nu possedimènde spagnole a 300 m d'a coste marocchine 'nziccate ad 'a cetata de al-Hoseyma (jndr'ô spagnole: Alhucemas). 'U nome jndr'ô spagnole segnefeche Rocche de al-Hoseyma. L'isole, ca ète revennecate da 'u Marocche a cause d'a sove appartenènze sciugrafeche a ll'Africa, ète guvernate derettamènde da Madrid ma non g'appartène a nisciune de lle reggione autonome spagnole. Ufficialmènde se parle de 'na plaza de soberanía en el Norte de África ed ète javitàte stabbelmènde da 'na guarniggione de 'na sessandìne de miletare appartenènde ad 'u Cuerpo de Regulares de Melilla. Sciugrafije 'U Peñón de Alhucemas ète acchiate 155 km ad est de Ceuta e 100 km ad ovest de Melilla jndr'â baje de Al Hoceima, a 4 km d'a cetata omonime. 'Nzieme a lle 'nziccate Isla de Mar e Isla de Tierra costituisce l'assaje piccele arcipelaghe de lle Islas Alhucemas. 'U Peñón mesure 170 metre pe' 86, pe' 'na grannèzze totale de 0,015 km², e pòte ccu arrive a lle 15 metre de ìrtezze sus a 'u levèlle d'u mare. L'isole tène le versande assaje dirupate e non ge tène nisciune puèrte, tène sule 'nu piccele angoragge. Su a ll'isole se iacchiene de lle fortifecazione ccu magazzine, alcune casère, 'na chiesèra e un fare. Otre pruggette Uicchimedie Commons tène files multimediale sus Peñón de Alhucemas